Marty (filme)

Marty é un filme estadounidense de drama e romance dirixido por Delbert Mann. O guión foi escrito por Paddy Chayefsky, e está protagonizado por Ernest Borgnine e Betsy Blair. Ademais de gañar o Óscar ó mellor filme, o filme tivo grande éxito internacional, converténdose no cuarto filme estadounidense en gañar o premio principal no Festival Internacional de Cine de Cannes, sendo ademais o primeiro en gañar a Palma de Ouro de xeito unánime.

Foi emitido en galego o 13 de novembro de 1999 pola TVG.La Voz de Galicia, 13 de novembro de 1999. Páx. 86

 Sinopse 
Marty (Ernest Borgnine) é un carniceiro italo-norteamericano que convive no barrio do Bronx xunto coa súa posesiva nai (Esther Minciotti). Solteiro con trinta anos, a súa timidez e torpeza coas mulleres faino crer que nunca iniciará unha relación amorosa. Por insistencia da súa nai, sae unha noite a bailar e coñece a Clara (Betsy Blair) unha profesora tan insegura e tímida coma el e xorde un romance que é desaprobado tanto pola nai de Marty como polos seus amigos.

 Personaxes 
 Ernest Borgnine como Marty Piletti
 Betsy Blair como Clara
 Esther Minciotti como Ms. Piletti, nai de Marty
 Augusta Ciolli como tía Catherine
 Joe Mantell como Angie
 Karen Steele como Virginia
 Jerry Paris como Tommy
 Frank Sutton como Ralph (sen acreditar)

 Notas 

 Véxase tamén 

 Ligazóns externas 

 Ficha en AllMovie 

Categoría:Filmes de 1955
Categoría:Filmes en lingua inglesa
Categoría:Filmes dos Estados Unidos de América
Categoría:Óscar ó mellor filme
Categoría:Filmes cuxo director gañou o Óscar ó mellor director
Categoría:Filmes gañadores da Palma de Ouro
Categoría:Filmes rodados en Nova York
Categoría:Filmes ambientados en 1954
Categoría:Filmes de United Artists
Categoría:Filmes preservados no National Film Registry
Categoría:Filmes de 1955 con versión en galego